דיוקן אברהם שלונסקי

"דיוקן אברהם שלונסקי" הוא ציור דיוקן של המשורר אברהם שלונסקי אשר צויר בשנת 1925 על ידי הציירת ציונה תג'ר. 

תג'ר יצרה את הדיוקן בעת שהותה בפריז ללימודים. הדיוקן משקף את השפעת הקוביזם והאקספרסיוניזם על יצירתה של תג'ר בתקופה זו. שלונסקי מתואר לובש ז'קט כהה ואוחז סיגריה. דמותו, ובייחוד תיאור הראש, עושה שימוש בצורות גאומטריות המבליטות ומעוותות את מתאר הפנים לטובת הבעתיות מודגשת. רקע התיאור מכיל תיאור של מעין בד הדומה לטלית ומשטח עץ, המדגישים את הדמות בעזרת קווים אלכסוניים. 

ציונה תג'ר
ציור ישראלי
שלונסקי
ציורים משנות ה-1920
יצירות משנת 1925